Το **This Is It** είναι τραγούδι που γράφτηκε από τον Αμερικανό ποπ αστέρα και μουσικό Μάικλ Τζάκσον και τον τραγουδιστή-στιχουργό Πωλ Άνκα. Το τραγούδι ηχογραφήθηκε από τον Τζάκσον και εμφανίζεται στο άλμπουμ *This Is It* (2009), καθώς επίσης και στο ντοκιμαντέρ *Michael Jackson's This Is It*. Έκανε την πρεμιέρα του παγκοσμίως στην επίσημη ιστοσελίδα του Τζάκσον, στις 12 Οκτωβρίου 2009. Η Sony Music Entertainment παραπλανητικά παρέπεμψε στο κομμάτι ως νέο single κατά τη διάρκεια της προώθησης του, αλλά αργότερα έγινε γνωστό ότι το τραγούδι στάλθηκε μόνο για εμφάνιση στα ραδιόφωνα, αλλά δεν ήταν διαθέσιμο να αγοραστεί ως single.

Σύμφωνα με τον Άνκα, το τραγούδι ηχογραφήθηκε το 1983 και προγραμματιζόταν ως ντουέτο μεταξύ του Τζάκσον και του Άνκα, το οποίο έπρεπε να εμφανιστεί στο άλμπουμ του τελευταίου, *Walk a Fine Line*, υπό τον τίτλο *I Never Heard*, αλλά τα σχέδια δεν καρποφόρησαν ποτέ. Παρόλο αυτά, η Sa-Fire ηχογράφησε το κομμάτι για το δικό της άλμπουμ, *I Wasn't Born Yesterday* (1991). Ενώ δημιουργούσαν το άλμπουμ *This Is It*, βρέθηκε η demo version του τραγουδιού, η οποία ανήκε στον Τζάκσον. Τα φωνητικά των αδερφών του και επιπλέον η ενορχήστρωση προστέθηκαν στην ηχογράφηση. Αμέσως μετά την κυκλοφορία του, ο Άνκα απείλησε με νομική δράση το Κτήμα του Τζάκσον, για αυτό και το Κτήμα του Τζάκσον δέχτηκε να του δώσει το 50% των πνευματικών δικαιωμάτων.

Μια ποπ μπαλάντα, οι στίχοι του *This Is It* περιγράφουν το πως νιώθει κάποιος ερωτευμένος. Η ενορχήστρωση συμπεριλαμβάνει πιάνο, κιθάρα, κρουστά και έγχορδα. Η εκδοχή του Τζάκσον, που θεωρείται ποπ μπαλάντα, ήταν το πρώτο του κομμάτι να λάβει μια θέση στο *Billboard* 's Hot Adult Contemporary Chart κατά τη διάρκεια 17 ετών. Το τραγούδι έλαβε γενικά θετικές γνώμες και απόλαυσε καλή εμφάνιση στα τσαρτ παγκοσμίως. Έγινε top twenty hit στα τσαρτ της Ιαπωνίας και της Ισπανίας, και έφθασε στη 18η θέση στο *Billboard*s US Adult Contemporary Song Chart και στο *Billboard*s R&B/Hip-Hop Song Chart. Το 2011, έλαβε υποψηφιότητα για Γκράμι. Το τραγούδι επίσης συνοδεύτηκε από μουσικό βίντεο, που διευθύνθηκε από τον Σπάικ Λι, το οποίο δείχνει εικόνες του Τζάκσον ως παιδί, ως τραγουδιστή και αφιερώματα από τους θαυμαστές του Τζάκσον σε όλο τον κόσμο.

Προϊστορία
----------

Αν και είχε διαδοθεί ο τίτλος του, το τραγούδι δεν έγινε παγκοσμίως για το ντοκιμαντέρ *Michael Jackson's This Is It*. Το *This Is It* γράφτηκε από τους Πωλ Άνκα και Μάικλ Τζάκσον, και μια εκδοχή demo του κομματιού ηχογραφήθηκε από τον Άνκα και τον Τζάκσον το 1983 στο στούντιο ηχογράφησης του Άνκα στην Καλιφόρνια. Το τραγούδι σχεδιαζόταν να προσδεθεί στο άλμπουμ του Άνκα, *Walk a Fine Line*, το οποίο βρισκόταν σε επεξεργασία εκείνο τον καιρό. Ο Άνκα ισχυρίστηκε το 2009 ότι μετά την κυκλοφορία του άλμπουμ *Thriller*, ο Τζάκσον «έκλεψε τις κασέτες» από το στούντιο ηχογράφησης του Άνκα.

Λίγο μετά την υποτιθέμενη κλοπή τη δεκαετία του 1980, ο Άνκα απείλησε με νομική δράση αν οι ηχογραφήσεις δεν θα είχαν επιστραφεί. Η εκδοχή του Τζάκσον για το *This Is It* βρέθηκε σε ένα κουτί με κασέτες έχοντας μόνο την φωνή του Τζάκσον και μια συνοδεία από πιάνο, και το τραγούδι περιγράφεται ως «γυμνή» ηχογράφηση. Ο Τζάκσον επέστρεψε τις κασέτες, αλλά ο Άνκα επέμενε ότι ο Τζάκσον έφτιαξε ένα αντίγραφο των ηχογραφήσεων του *I Never Heard* και μετονόμασε το κομμάτι με την φωνή του σε *This Is It*. Το 1990, ο Άνκα επέτρεψε στην Sa-Fire να ηχογραφήσει το *This Is It*, το οποίο έκανε υπό τον τίτλο *I Never Heard* και το κυκλοφόρησε με το άλμπουμ *I Wasn't Born Yesterday* το 1991.

Κυκλοφορία
----------

Στις 13 Σεπτεμβρίου 2009, αναφέρθηκε ότι ένα μυστικό single του Μάικλ Τζάκσον παράχθηκε για να προωθήσει την ταινία *Michael Jackson's This Is It*, έτσι ώστε η κυκλοφορία του τραγουδιού να συμπέσει με την κυκλοφορία της ταινίας. Αναφέρθηκε ότι ο Τζάκσον σχεδίαζε να το κυκλοφορήσει για την προγραμματισμένη του περιοδεία, η οποία μετά τον θάνατο του αναβλήθηκε, αλλά μετά οι παραγωγοί στο Λος Άντζελες, Καλιφόρνια, αποφάσισαν να σμίξουν τη φωνή του με συνοδεία ορχήστρας. Στις 23 Σεπτεμβρίου, η Sony Music Entertainment ανακοίνωσε ότι σχεδιαζόταν η κυκλοφορία ενός τραγουδιού, ονόματι *This Is It*, ως single. Το τραγούδι έπρεπε να είχε και φωνητικά των αδερφών του Τζάκσον και θα συμπεριλαμβανόταν σε διπλό δίσκο άλμπουμ, ονόματι *This Is It*. Επίσης αναφέρθηκε ότι το τραγούδι θα ακουστεί στο τέλος της ομώνυμης ταινίας. Η Sony είπε, σε απάντηση στις αναφορές, ότι ήταν σύμπτωση που οι προγραμματισμένες συναυλίες επίσης ονομάστηκαν *This Is It*, εξηγώντας ότι δεν είχαν ιδέα ότι σχεδίαζε να κυκλοφορήσει το τραγούδι. Ωστόσο, ο Τζων ΜακΚλέιν και ο Τζων Μπράνκα, δύο εκπρόσωποι του Κτήματος του Τζάκσον, σε ανακοίνωση τους είπαν, ότι το *This Is It* «είχε το ίδιο όνομα με την περιοδεία λόγω κατάλληλων στίχων» και πως ήταν «ενθουσιασμένοι να παρουσιάσουν το τραγούδι».

Αν και η Sony δεν κυκλοφόρησε το κομμάτι ως single, επιβεβαιώθηκε ότι το *This Is It* θα κυκλοφορούσε στα ραδιόφωνα, αλλά δεν ήταν διαθέσιμο για download. Η Sony επέλεξε να κυκλοφορήσει το τραγούδι ως album-only κομμάτι ως μέρος της στρατηγικής να ενθαρρύνει τους θαυμαστές να αγοράσουν ολόκληρο το άλμπουμ. Ο ΜακΚλέιν, επίσης ένας συμπαραγωγός του άλμπουμ *This Is It*, είπε ότι «το τραγούδι απλώς ορίζει κάτι που ο κόσμους ήδη ξέρει - ότι ο Μάικλ [Τζάκσον] είναι ένα από τα μεγαλύτερα δώρα του Θεού». Το *This Is It* έκανε την πρεμιέρα του στην επίσημη ιστοσελίδα του Τζάκσον, MichaelJackson.com, στις 12 Οκτωβρίου τα μεσάνυχτα.

Την ημέρα της κυκλοφορίας του, δια μέσω του Διαδικτύου, οι ακροατές, αδιάφοροι για την προϊστορία του κομματιού, άρχισαν να το συγκρίνουν με το τραγούδι της Sa-Fire, *I Never Heard*. Λίγο αργότερα, οι *The New York Times* και TMZ.com πληροφόρησαν τον Άνκα για τις ομοιότητες μεταξύ των κομματιών. Σε απάντηση, ο Άνκα είπε στους *New York Times*, ότι το *This Is It* ήταν «ακριβώς το ίδιο τραγούδι» με το *I Never Heard* και ότι μόνοι οι τίτλοι ήταν διαφορετικοί. Επίσης δήλωσε ότι σχεδίαζε να αναλάβει νομική δράση κατά του Κτήματος του Τζάκσον. Λίγο αργότερα, το Κτήμα του Τζάκσον έκανε γνωστό ότι ο Άνκα συνέγραψε το τραγούδι και ότι θα λάμβανε το 50% από τα πνευματικά του δικαιώματα. Ο Άνκα είπε ότι το Κτήμα του Τζάκσον «έκανε το σωστό πράγμα» και ότι δεν σκεφτόταν ότι «κάποιος θα προσπαθούσε να κάνει το λάθος πράγμα» και ότι ήταν «ειλικρινές λάθος». Ο Άνκα αργότερα δήλωσε, «Συνειδητοποίησαν ότι ήταν λάθος, κατάλαβαν ότι ήταν το δικό μου τραγούδι, κατάλαβαν ότι ήταν δική μου παραγωγή των φωνητικών του στο στούντιο μου και θα λάβω το 50% από ολόκληρο το έργο, κάτι που είναι απολύτως δίκαιο».

Ο Ρομπ Στρίνγκερ, ο Πρόεδρος της Epic Label Group, δήλωσε κατά τη διάρκεια της κυκλοφορίας του κομματιού ότι δεν ήξερε πότε η αρχική κασέτα του Τζάκσον ηχογραφήθηκε ή για τις ομοιότητες του με την εκδοχή της Sa-Fire μέχρι να συζητηθεί online από τους θαυμαστές του Τζάκσον. Πριν το Κτήμα του Τζάκσον και ο Άνκα φθάσουν στη λύση, ο μάνατζερ της Sa-Fire, Σαλ Αμπατιέλλο, δήλωσε ότι θα καταθέσει μήνυση για λογαριασμό του πελάτη του, σχολιάζοντας: «Αυτό είναι ένα τρομερό λάθος [...] Είμαι απόλυτα σίγουρος ότι ο Πωλ Άνκα έχε μεγάλη υπόθεση. Δεν ξέρω αν η Sa-Fire έχει κάποιο νομικό δικαίωμα ως καλλιτέχνης. Πρέπει να συναντηθώ με τους δικηγόρους μου. Το ελπίζω. Διαφημίζουν την ταινία παντού» Ο Αμπατιέλλο επίσης κριτίκαρε την Sony που δεν ερεύνησε την πιθανότητα ότι το τραγούδι μπορούσε να είχε κυκλοφορήσει πριν το κυκλοφορήσει.

Σύνθεση
-------

Το *This Is It* είναι μια ποπ μπαλάντα με απλό mid-tempo πληκτρολόγιο που διαρκεί 3 λεπτά και 36 δευτερόλεπτα. Το τραγούδι αρχίζει με τον Τζάκσον να τραγουδά, *This is it, here I stand / I’m the light of the world, I feel grand / Got this love I can feel / And I know yes for sure it is real* και τότε τραγουδά για ένα νέο εραστή για τον οποίο νιώθει πως ξέρει «εδώ και 100 χρόνια». Τα αδέρφια του Τζάκσον, Τζάκι, Τίτο, Ζερμαίν και Ράντι (αναφερόμενοι ως Τζάκσον 5) συμμετείχαν στα background φωνητικά του τραγουδιού. Η background μουσική συμπεριλαμβάνει μια «εκρηκτική χορωδία», χορδές και «αφρώδεις κιθάρες». Το τραγούδι παίζεται στην κλείδα του Bb major. Κατά τη διάρκεια του τραγουδιού, τα φωνητικά του Τζάκσον βρίσκονται μεταξύ F4 και C6. Το τέμπο του κομματιού είναι μέτριο, με 96 χτύπους ανά λεπτό. Σύμφωνα με αναφορά που βρέθηκε στο Musicnotes.com από την Alfred Music Publishing και την *Winnipeg Sun*, το τραγούδι είναι γραμμένο σε κοινό χρόνο. Οι στίχοι είναι «εναλλαγή μεταξύ μεγαλείου» (*This is it, here I stand / I'm the light of the world, I feel grand*) και «ντροπαλή, ρομαντική λαχτάρα» (*I never heard a single word about you / Falling in love wasn't my plan*). Ο Ντάρλι Στέρνταν, της *Winnipeg Sun*, ένιωσε ότι η φωνή του Τζάκσον και η background μουσική ακούγεται «σαν ένα demo που εμπλουτίζεται με φωνητικά των αδερφών του». Ο Άνθονι ΜακΚάρτνεϊ, της *Associated Press*, ένιωσε ότι τα «έκο» των κρουστών εμφανίζονται και στο *The Girl Is Mine*.

Κριτικές
--------

Το κομμάτι έλαβε θετικές κριτικές και έλαβε υποψηφιότητα στην κατηγορία Best Male Pop Vocal Performance (Καλύτερη Ανδρική Ποπ Φωνητική Εμφάνιση) στα 53α Γκράμι. Ο Γκάρτι Τράστ, του *Billboard*, ανάφερε ότι «η ανταπόκριση ανάμεσα στους προγραμματιστές των ραδιοφωνικών σταθμών με το τραγούδι ήταν καθολικά θετική». Ανάμεσα σε αυτούς ήταν ο Τζέι Λάστινγκ, του *The Star-Ledger*, ο οποίος ένιωσε ότι ήταν «γλυκό, mid-tempo τραγούδι αγάπης» και, μαζί με τις «χορδές της ορχήστρας» και τα «κρεμώδη backing φωνητικά» των αδερφών του Τζάκσον, του έδωσαν «καθαρό ήχο». ΑΠό την άλλη πλευρά, ο Ντάριλ Στέρνταν, της *The Winnipeg Sun*, του έδωσε 3 από τα 5 αστέρια, λέγοντας, «Αυτό μπορεί να είναι κάτι, αλλά δεν είναι *It* (*Αυτό*) ... Στο σύνολο, είναι γλυκό μικρό νούμερο -- αλλά δεν ανταποκρίνεται στον τίτλο του». Ο Τόντ Μάρτες, της *Los Angeles Times'*s Pop & Hiss Music Blog, δήλωσε ότι το *This Is It* είναι «σαχλαμάρα» και ενώ το κομμάτι «σίγουρα δεν φέρει σε δύσκολη θέση την κληρονομιά του Μάικλ και δεν σπάει τις καρδιές των θαυμαστών που είναι πρόθυμοι να ακούσουν τη φωνή του Τζάκσον ξανά» φέρνει «τη μικρή πτώση του ειδώλου της ποπ στο έδαφος». Η Τζέσσικα Ρόμπερτσον, ένας μουσικός επεξεργαστής της AOL, είπε, «Είναι ασφαλής, mid-tempo ποπ μπαλάντα που περιέχει αυτά που λατρεύουν οι θαυμαστές του: η λαχανιασμένη φωνή του και η αυτοπεποίθηση του. Δεν νομίζω ότι θα θέσει τον κόσμο σε φωτιά, γιατί από αυτό λείπει κάτι που αγαπούν οι θαυμαστές και οι κριτικοί στα τραγούδια του, η δυνατή και ισχυρή ράβδωση να το μεταφέρει».[*ασαφές*]

Πολλοί κριτικοί σημείωσαν ομοιότητες μεταξύ του τραγουδιού και άλλων προηγούμενων κομματιών του Τζάκσον. Η Καρίν Γκανζ, του *Rolling Stone*, ανάφερε ότι το *This Is It* ακούγεται παρόμοιο με το *I Just Can't Stop Loving You*, και η Λι Γκρίνμπαττ, της *Entertainment Weekly*, δήλωσε ότι «μερικοί ακροατές μπορούν να βρουν σκιές» από το single *Will You Be There*. Η Κόρι Μάρραϊ, διευθυντής διασκέδασης στο περιοδικό *Essence*, έγραψε ότι το κομμάτι «δεν ήταν κακό», και ένιωσε ότι «ακούγεται παρόμοιο με κάτι» που ο Τζάκσον «μπορεί να έβαλε σε ένα άλμπουμ». Ο Νταν Ακιλάντ, της *New York Post*, ο οποίος περιέγραψε το κομμάτι ως «μια αισιόδοξη R&B μπαλάντα, με τον ρυθμό που έχει όλη τη δύναμη του New Jack Swing στις αρχές της δεκαετίας του 1990». Ο Τζέιμς Μοντγκόμερι, του MTV News, ένιωσε ότι το τραγούδι ήταν «μια τέλεια μελωδία του Μάικλ Τζάκσον» και ότι ο Τζάκσον ήταν «κόλαση ενός τραγουδιστή». Επίσης δήλωσε ότι ένιωσε ότι ο Τζάκσον έχει «αξιοθαύμαστη φωνή» και ότι το τραγούδι είναι «προνομιακή βιτρίνα για τους καταπληκτικούς σωλήνες του Τζάκσον». Ο Μοντγκόμερι συνέχισε λέγοντας ότι όταν αγνόησε τα αρνητικά στοιχεία γύρω από το κομμάτι και συγκεντρώθηκε σε αυτό, ένιωσε ότι ήταν «υπέροχο»:

> Αγνόηστε τις τρεμουλιαστές χορδές και το soft-jazz/light-funk backing κομμάτι (που το κάνει να μοιάζει με το *I Can't Help It* από το άλμπουμ *Off the Wall*). Αποκλείστε όλη τη διαφημιστική εκστρατεία που περιβάλλει την κυκλοφορία του κομματιού και το δράμα γύρω από τον θάνατο του Τζάκσον. Εστιάστε την προσοχή σας σε αυτά φωνητικά - με τον τρόπο που ο Τζάκσον μετρά σε ένα αγορίστικο «ένα, δύο, τρία, τέσσερα», ο τρόπος που γλιστρά από στίχο σε στίχο με κομμένη την ανάσα, η αβίαστη διατύπωση, το άπαχο-ακόμα-βαρύ falsetto, η ραγδαία αύξηση των χορωδιών - είναι όλα εκεί, μη αμαυρωμένα από τον χρόνο ή τις εφημερίδες. Αυτό είναι υπέροχο.
> 
>

Εμφάνιση στα τσαρτ
------------------

Το *This Is It* ήταν το πρώτο τραγούδι του Τζάκσον στο *Billboard'*s Hot Adult Contemporary Tracks μετά από 17 χρόνια
Αν και ήταν radio-only single και δεν ήταν διαθέσιμο για download, το τραγούδι εμφανίστηκε σε πολλά τσαρτ λόγω της εμφάνισης του στα ραδιόφωνα. Ο Γκάρι Τράστ, του *Billboard*, δήλωσε ότι αν το *This Is It* δεν είχε ψηφιακό συστατικό, οι πιθανότητες του να λάβει μια θέση στο *Billboard* Hot 100 δεν θα ήταν πολλές. Κατά τη διάρκειας της εβδομάδας που τελείωσε στις 21 Οκτωβρίου 2009, το *This Is It* έκανε το ντεμπούτο του στη 19η θέση Billboard's Hot Adult Contemporary Tracks. Το *This Is It* επανέφερε τον Τζάκσον και τα αδέρφια του στο τσαρτ για πρώτη φορά από το 1970, όταν, ακόμα ως Τζάκσον 5, το συγκρότημα πέτυχε την μοναδική προηγούμενη του είσοδο, με το *I'll Be There*, το οποίο έφθασε έως την 24η θέση. Η είσοδος του τραγουδιού στο τσαρτ έβαλε τέλος σε μια 13ετή και επτάμηνη απουσία του Τζάκσον από το τσαρτ - η προηγούμενη του είσοδος ήταν με το *You Are Not Alone*, το οποίο έμεινε, από τις 16 Μαρτίου 1996, για 26 εβδομάδες. Αυτό το single είναι επίσης το 26ο κομμάτι του Τζάκσον στο Adult Contemporary Chart, κάτι που τον έκανε τον έβδομο καλλιτέχνη που πέτυχε ένα top 20 Adult Contemporary single σε κάθε δεκαετία από τη δεκαετία του 1970. Το τραγούδι έφθασε έως τη 18η θέση στο Adult Contemporary Chart. Επίσης, στην πρώτη εβδομάδα της κυκλοφορίας του *This Is It*, το τραγούδι έκανε το ντεμπούτο του στην 43η θέση του *Billboard'*s Hot R&B/Hip-Hop Songs Chart. Το *This Is It* έφθασε επίσης στη 18η θέση του R&B/Hip-Hop Song-genre Chart.

Η μεγαλύτερη επιτυχία του *This Is It* στα τσαρτ ήταν η πέμπτη θέση στο Japan's Hot 100 Chart. Επίσης, έφθασε στην 30η θέση του Slovakian Αirplay Chart, στην 22η θέση του Dutch Singles Chart, και στην 27η θέση του Czech Αirplay Chart. Το τραγούδι έφθασε στην 56η θέση του Canadian Hot 100 αλλά είχε μεγαλύτερη επιτυχία στην Ισπανία, όπου έφθασε στη 18η θέση του Spanish Singles Chart. Σύμφωνα με το *Billboard*, στις πρώτες 24 ώρες της κυκλοφορίας του, το κομμάτι παίχθηκε 800 φορές στα ραδιόφωνα της Ευρώπης. Άλλη εμπορικά επιτυχημένη περιοχή του *This Is It* ήταν η Κίνα. Έκανε το ντεμπούτο του στην 1η θέση του Hit FM, *Top 20 Countdown* στις 24 Οκτωβρίου 2009. Έμεινε στην πρώτη θέση για τέσσερις συνεχόμενες εβδομάδες μέχρι να χάσει την πρώτη θέση από το *Broken-Hearted Girl* της Μπιγιονσέ, στις 21 Νοεμβρίου. Ωστόσο, το τραγούδι επανήλθε στην πρώτη θέση στις 28 Νοεμβρίου.

Μουσικό βίντεο
--------------

Στις 27 Νοεμβρίου 2009, κυκλοφόρησε το επίσημο μουσικό βίντεο του κομματιού. Διευθύνθηκε από τον Σπάικ Λι, ο οποίος συνεργάστηκε με τον Τζάκσον στο βίντεο για το *They Don't Care About Us* από το άλμπουμ *HIStory: Past, Present and Future, Book I* (1995). Το βίντεο για το *This Is It* έκανε την πρεμιέρα του στην ιστοσελίδα της εταιρείας παραγωγής του Λι, 40 Acres & A Mule Filmworks. Το βίντεο, διάρκειας περίπου πέντε λεπτών, έχει πολλές σκηνές από την γεννήτειρα του Τζάκσον και από το σπίτι του στο Γκάρι της Ιντιάνα, μαζί με φωτογραφίες και βίντεο του καλλιτέχνη και αφιερώματα από τους θαυμαστές του από όλο τον κόσμο.

Αυτό το σήμα εμφανίστηκε πολλές φορές στο βίντεο, και παραπέμπει στην αρνητική γνώμη του κοινού για τον Τζάκσον
Το βίντεο αρχίζει με ένα κλιπ από ένα πόστερ στο Γκάρι μπροστά από το παιδικό σπίτι του Τζάκσον, στη γωνιά της 2300 Jackson Street and Jackson Family Boulevard και ακούγεται ένας από τα αδέρφια του Τζάκσον που φωνάζει «Μάικλ» κατ' επανάληψη. Μια εικόνα, που παρουσιάζεται αρκετές φορές στο βίντεο, δείχνει μια μονόδρομη πινακίδα κυκλοφορίας κοντά στο παλιό σπίτι του Τζάκσον που είναι καλυμμένη με γκράφιτι που τιμά τον Τζάκσον, συμπεριλαμβανομένου του *we luv yuh Michael* (*σε αγαπούμε Μάικλ*). Εικόνες του Τζάκσον ως παιδί που εμφανίζεται στη σκηνή έχουν ενωθεί με σκηνές από αγώνες μπέιζμπολ και της χαλκώδης βιομηχανικής του Γκάρι. Μια κεντρική εικόνα που συλλήφθηκε από τον Λι είναι ένας «λόγος» για την ανοχή χαραγμένη σε ένα οδικό σήμα στο Γκάρι, όπου κάποιος έγραψε *This Is It* πάνω από την λέξη *Stop*, ενώ κάτω έβαλε την λέξη *hatin*. Διάσπαρτο είναι το αρχειακό υλικό του Τζάκσον κατά τη διάρκεια της καριέρας του και το υλικό που τον δείχνει να χαιρετά τους θαυμαστές του σε διάφορα μέρη του κόσμου. Εκεί υπάρχουν σκηνές των θαυμαστών του καλλιτέχνη αποτιόντας φόρο τιμής στον Τζάκσον μετά τον θάνατο του. Σε ένα σημείο του βίντεο, ένας στίχος από το τραγούδι, *I never heard a single word about you*, επιπλέει πάνω από το σκυρόδερμα, μέσα σε δύο ακόμα σκηνές από αφιερώματα θαυμαστών από όλο τον κόσμο και από λουλούδια και μηνύματα στις πύλες του Ράντσου της Νέβερλαντ. Το βίντεο, αρκετές φορές, δείχνει ένα κόκκινο μπαλόνι στον αέρα και άδειες κούνιες να ταλαντεύονται στο αεράκι. Προς το τέλος του βίντεο, υπάρχει ένα κλιπ, όπου ο Τζάκσον εκτελεί μια από τις διάσημες χορευτικές κινήσεις του, το moonwalk. Το βίντεο τελειώνει με πλάνα από μαύρο σκαμνί με το εμπορικό σήμα του Τζάκσον και ένα ασημί γάντι στην κορυφή κάτω από ένα σποτ μπροστά στην κατοικία του Τζάκσον στο Γκάρι.

Ο Τζώρτζ Μέρχαν, του JoBlo.com, ένιωσε ότι το βίντεο ήταν «καθαρά» ένα «συνονθύλευμα ντοκιμαντέρ, γραφικά και φωτογραφίες από διάφορους τόπους». Ο Σίμον Βόζικ-Λέβινσον, της *Entertainment Weekly*, περιέγραψε το βίντεο ως «αφιέρωμα από τα βάθια της καρδιάς» και είπε ότι, αν και ο Λι δεν είχε πλάνα του Τζάκσον να εκτελά το κομμάτι, ώστε να εργαστεί με αυτά, ο σκηνοθέτης έκανε «πολύ καλή δουλειά με το βίντεο». Μια αρνητική κριτική ήρθε από τον Τζιμ Φάρμπερ, τον μουσικό κριτικό της *New York Daily News*. Ένιωσε ότι το βίντεο ήταν «μίνι αναδρόμηση» της ζωής του Τζάκσον και επέκρινε το σήμα *Stop Hatin'*, δηλώνοντας ότι προωθούσε την λογοκρισία του Τύπου και των συζητήσεων για τις σκοτεινές πλευρές της ζωής του Τζάκσον.

Προσωπικό
---------

* Σύνθεση από τους Μάικλ Τζάκσον και Πωλ Άνκα
* Παραγωγή από τους Μάικλ Τζάκσον, Τζων ΜακΚλέιν και Μέρβιν Βάρρεν
* Μηχανικός Ηχογράφησης: Τζων Νέττλεσμπεϊ
* Ηχογραφήθηκε στο Marvin's Room (Χόλιγουντ, Καλιφόρνια)
* Μιξ από τον Άλλεν Σάιντς
* Βοηθός Μηχανικός: Βέσλεϊ Σέιντμαν
* Μιξάρισμα στα Oceanway Coordination Studios
* Mastered από τον Άλαν Γιοσίντα
* Mastered στα Oceanway Mastering
* Διεύθυνση A&R Direction: Τζων Ντόελπ
* Συντονισμός Παραγωγής: ΤζωΑνν Τομινάγκα
* Λογιστικές Υπηρεσίες: Μάρθα Ρίντελς
* Κύρια φωνητικά από τον Μάικλ Τζάκσον
* Background φωνητικά από τους Τζάκσον 5
* Διευθέτηση φωνητικών από τον Μέρβιν Βάρρεν
* Μπάσο από τον Άλβιν Χέα
* Πιάνο από τον Γκρεγκ Φίλλινγκεϊνς
* Κιθάρα από τον Πωλ Τζάκσον Τζούνιορ
* Κρουστά από τον Ραφαέλ Παντίλλα

Τσαρτ
-----

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Εβδομαδιαία τσαρτ

| Τσαρτ (2009) | Καλύτερηθέση |
| --- | --- |
| Canadian Hot 100 | 56 |
| Czech Airplay Chart | 27 |
| Dutch Top 40 Chart | 22 |
| Japan Hot 100 | 5 |
| Slovakian Airplay Chart | 30 |
| Spanish Singles Chart | 18 |
| U.S. *Billboard* Hot Adult Contemporary Tracks | 18 |
| U.S. *Billboard* Hot R&B/Hip-Hop Songs | 18 |

 | Τσαρτ για τα τέλη του έτους

| Τσαρτ (2009) | Θέση |
| --- | --- |
| Hungarian Singles Chart | 173 |

 |

Κατάλογος κομματιών
-------------------

* **Promo - CD single**

1. *This Is It* (album version) – 3:37
2. *This Is It* (orchestra single version) – 3:43
3. *This Is It* (edited orchestra version) – 4:40

* **CD promo single**

1. *This Is It* (album version) – 3:37
2. *This Is It* (orchestra single version) – 3:43

Παραπομπές
----------

1. 1 2 3 4  Kaufman, Gil (13 Οκτωβρίου 2009). «Michael Jackson Estate Admits Paul Anka Co-Wrote 'This Is It'». MTV. Viacom. Ανακτήθηκε στις 6 Ιουνίου 2011.
2. 1 2 3 4 5 6 7 8  McCartney, Anthony (October 13, 2009). «Anka Gets Credit for Co-Writing Jackson Single (Page 1)». *ABC News* (The Walt Disney Company).
3. 1 2 3  «Paul Anka Claims 'This Is It' is a Rip-Off». TMZ.com. Time Warner Inc. 12 Οκτωβρίου 2009. Ανακτήθηκε στις 6 Ιουνίου 2011.
4. 1 2 3  Serjeant, Jill· Goodman, Dean (13 Οκτωβρίου 2009). «'New' Michael Jackson Single Written In 1983». *Billboard*. Nielsen Business Media, Inc. Ανακτήθηκε στις 6 Ιουνίου 2011.
5. 1 2  Michaels, Sean (13 Οκτωβρίου 2009). «Michael Jackson's 'new' song has already been released ... by someone else». *The Guardian*. Guardian News and Media Limited. Ανακτήθηκε στις 3 Ιουλίου 2011.
6. ↑  «Michael Jackson new single set to be released». *Daily Mirror*. Trinity Mirror LLC. 13 Σεπτεμβρίου 2009. Ανακτήθηκε στις 6 Ιουνίου 2011.
7. 1 2 3 4  Herena, Monica (23 Σεπτεμβρίου 2009). «New Michael Jackson Song, Album Due In October». *Billboard*. Nielsen Business Media, Inc. Αρχειοθετήθηκε από το πρωτότυπο στις 3 Δεκεμβρίου 2010. Ανακτήθηκε στις 6 Ιουνίου 2011.
8. 1 2  «New Jackson song to be released». *BBC News*. BBC. 23 Σεπτεμβρίου 2009. Ανακτήθηκε στις 6 Ιουνίου 2011.
9. 1 2  McCartney, Anthony (October 13, 2009). «Anka Gets Credit for Co-Writing Jackson Single (Page 2)». *ABC News* (The Walt Disney Company).
10. ↑  Martens, Todd (12 Οκτωβρίου 2009). «Michael Jackson's single 'This Is It' dates to a 1983 collaboration with Paul Anka». *Los Angeles Times*. Tribune Company. Ανακτήθηκε στις 3 Ιουλίου 2011.
11. ↑  «'New' Jackson song to miss charts». *BBC News*. BBC. 16 Οκτωβρίου 2009. Ανακτήθηκε στις 6 Ιουνίου 2011.
12. ↑  Labrecque, Jeff (23 Σεπτεμβρίου 2009). «New Michael Jackson song and album due next month». *Entertainment Weekly*. Times Warner Inc. Αρχειοθετήθηκε από το πρωτότυπο στις 26 Σεπτεμβρίου 2009. Ανακτήθηκε στις 6 Ιουνίου 2011.
13. ↑  Carr, Edward R. (9 Οκτωβρίου 2009). «New Michael Jackson Single Will Debut Online». *NBC*. NBCUniversal. Αρχειοθετήθηκε από το πρωτότυπο στις 7 Μαρτίου 2012. Ανακτήθηκε στις 6 Ιουνίου 2011.
14. 1 2  Sisario, Ben (13 Οκτωβρίου 2009). «Anka Given Credit for Jackson Song». *The New York Times*. The New York Times Company. Ανακτήθηκε στις 6 Ιουνίου 2011.
15. 1 2 3  Collins, Clark (12 Οκτωβρίου 2009). «Michael Jackson single controversy: 'This Is It' is 'exactly the same' as song he wrote with Paul Anka». *Entertainment Weekly*. Times Warner Inc. Αρχειοθετήθηκε από το πρωτότυπο στις 16 Νοεμβρίου 2011. Ανακτήθηκε στις 6 Ιουνίου 2011.
16. 1 2 3 4  Kreps, Daniel (October 13, 2009). «Paul Anka Strikes Deal With Michael Jackson’s Estate Over "This Is It" Rights». *Rolling Stone* (Wenner Media LLC).
17. 1 2 3 4  «New Michael Jackson Song, "This Is It," Premieres Online». *Rolling Stone* (Wenner Media LLC). October 12, 2009.
18. 1 2 3  Greenblatt, Leah (12 Οκτωβρίου 2009). «Michael Jackson's new single, 'This Is It': Stream it here». *Entertainment Weekly*. Times Warner, Inc. Αρχειοθετήθηκε από το πρωτότυπο στις 16 Νοεμβρίου 2011. Ανακτήθηκε στις 6 Ιουνίου 2011.
19. 1 2 3 4 5 6  Sterdan, Darryl (13 Οκτωβρίου 2009). «This may be something, but it's not 'It'». *Winnipeg Sun*. Sun Media Corporation. Ανακτήθηκε στις 6 Ιουνίου 2011.
20. 1 2  «Amazon.com : This Is It : Michael Jackson: Music». Amazon.com. Amazon.com, Inc. Ανακτήθηκε στις 6 Ιουνίου 2011.
21. 1 2 3 4  «This Is It - Michael Jackson Digital Sheet Music (Digital Download)». MusicNotes.com. Alfred Publishing Co. Inc. Ανακτήθηκε στις 6 Ιουνίου 2011.
22. ↑  «Grammy Nominees 2011». AOL. Time Warner Inc. 1 Δεκεμβρίου 2010. Αρχειοθετήθηκε από το πρωτότυπο στις 28 Σεπτεμβρίου 2012. Ανακτήθηκε στις 7 Ιουνίου 2011.
23. ↑  Trust, Gary (13 Οκτωβρίου 2009). «Michael Jackson Returns To Radio». *Billboard*. Nielsen Business Media, Inc. Αρχειοθετήθηκε από το πρωτότυπο στις 3 Δεκεμβρίου 2010. Ανακτήθηκε στις 6 Ιουνίου 2011.
24. ↑  Lustig, Jay (12 Οκτωβρίου 2009). «This Is It: New Michael Jackson song heard on Web». New Jersey On-Line LLC. Ανακτήθηκε στις 14 Ιανουαρίου 2010.
25. 1 2 3 4  Jones, Steve (October 13, 2009). «Michael Jackson's 'This Is It': Consensus is 'it's not bad'». *USA Today* (Gannett Company, Inc).. Ανακτήθηκε στις June 6, 2011.
26. 1 2 3  Montgomery, James (12 Οκτωβρίου 2009). «Michael Jackson's 'This Is It': The Past, The Present, A Perfect MJ Tune». MTV. Viacom. Ανακτήθηκε στις 6 Ιουνίου 2011.
27. 1 2 3  Trust, Gary (15 Οκτωβρίου 2009). «Chart Beat Thursday: Michael Buble, Michael Jackson, Kiss». *Billboard*. Nielsen Business Media, Inc. Αρχειοθετήθηκε από το πρωτότυπο στις 18 Οκτωβρίου 2009. Ανακτήθηκε στις 6 Ιουνίου 2011.
28. 1 2 3 4 5  Trust, Gary (21 Οκτωβρίου 2009). «Chart Beat Wednesday: Michael Jackson, Taylor Swift, Norah Jones». *Billboard*. Nielsen Business Media, Inc. Αρχειοθετήθηκε από το πρωτότυπο στις 3 Δεκεμβρίου 2010. Ανακτήθηκε στις 7 Ιουνίου 2011.
29. 1 2 3 4 5 6  «allmusic ((( Michael Jackson > Charts & Awards > Billboard Singles )))». allmusic. Rovi Corporation. Ανακτήθηκε στις 7 Ιουνίου 2011.
30. 1 2  «Japan Hot 100: Week Of November 21, 2009». *Billboard*. Nielsen Business Media, Inc. Ανακτήθηκε στις 7 Ιουνίου 2011.
31. 1 2  «Radio Top 100 Official - Jackson Michael - This Is It» (στα Slovakian). International Federation of the Phonographic Industry. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 7 Ιουνίου 2011. CS1 maint: Μη αναγνωρίσιμη γλώσσα (link)
32. 1 2 3 4  «Michael Jackson - This Is It - Music Charts». aCharts.us. Ανακτήθηκε στις 7 Ιουνίου 2011.
33. 1 2  «Radio Top 100 Official - Jackson Michael - This Is It» (στα Czech). International Federation of the Phonographic Industry.
34. ↑  Paine, Andre (13 Οκτωβρίου 2009). «Jackson's 'This Is It' Rules U.K. Airplay». *Billboard*. Nielsen Business Media, Inc. Ανακτήθηκε στις 6 Ιουνίου 2011.
35. ↑  «China Radio International Hit-FM Countdown TOP20 (2009/10/24)» (στα Chinese). Hit FM. Αρχειοθετήθηκε από το πρωτότυπο στις 6 Μαρτίου 2012. Ανακτήθηκε στις 7 Ιουνίου 2011. CS1 maint: Μη αναγνωρίσιμη γλώσσα (link)
36. ↑  «China Radio International hit-FM Countdown TOP20 (2009/11/21)» (στα Chinese). Hit FM. Αρχειοθετήθηκε από το πρωτότυπο στις 6 Μαρτίου 2012. Ανακτήθηκε στις 6 Ιουνίου 2011. CS1 maint: Μη αναγνωρίσιμη γλώσσα (link)
37. ↑  «China Radio International hit-FM Countdown TOP20 (2009/11/28)» (στα Chinese). Hit FM. Αρχειοθετήθηκε από το πρωτότυπο στις 6 Μαρτίου 2012. Ανακτήθηκε στις 6 Ιουνίου 2011. CS1 maint: Μη αναγνωρίσιμη γλώσσα (link)
38. 1 2 3 4 5 6 7 8  Kaufman, Gil (28 Δεκεμβρίου 2009). «Michael Jackson's 'This Is It' Video, Directed By Spike Lee, Premieres». MTV. Viacom. Ανακτήθηκε στις 7 Ιουνίου 2011.
39. 1 2  Kreps, Daniel. «Spike Lee Reveals Video for Michael Jackson’s "This Is It"». *Rolling Stone* (Wenner Media LLC).
40. ↑  High, Kamau (28 Δεκεμβρίου 2009). «Michael Jackson: Spike Lee Directs New Video for "This Is It"». *Wall Street Journal*. Dow Jones & Company. Ανακτήθηκε στις 6 Ιουνίου 2011.
41. 1 2 3  Simon Vozick-Levinson (28 Δεκεμβρίου 2009). «Michael Jackson's Spike Lee-directed 'This Is It' video: Watch it here». *Entertainment Weekly*. Times Warner Inc. Αρχειοθετήθηκε από το πρωτότυπο στις 27 Μαρτίου 2012. Ανακτήθηκε στις 6 Ιουνίου 2011.
42. ↑  Merchan, George (29 Δεκεμβρίου 2009). «Spike's This Is It». JoBlo.com. JoBlo Media Inc. Ανακτήθηκε στις 6 Ιουνίου 2011.
43. ↑  Farber, Jim (28 Δεκεμβρίου 2009). «Spike Lee's video for Michael Jackson's 'This Is It' is mini retrospective of singer's life». *New York Daily News*. Mortimer Zuckerman. Αρχειοθετήθηκε από το πρωτότυπο στις 22 Ιανουαρίου 2011. Ανακτήθηκε στις 6 Ιουνίου 2011.
44. ↑  «Éves összesített listák - MAHASZ Rádiós TOP 100 (súlyozott)» (στα Hungarian). Mahasz. Ανακτήθηκε στις 7 Ιουνίου 2011. CS1 maint: Μη αναγνωρίσιμη γλώσσα (link)
45. ↑  «Michael Jackson - This Is It (chanson)». *LesCharts* (στα French). Hung Medien. Ανακτήθηκε στις 6 Ιουνίου 2011. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* Το μουσικό βίντεο του *This Is It* στο MTV.com


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα This Is It (Michael Jackson song)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |